[Foto’s] Brand beskadig Tulbagh-geboue | Maroela Media
[Foto’s] Brand beskadig Tulbagh-geboue
Foto: JG Heijstek
Twee historiese geboue in Tulbagh in die Wes-Kaap is deur ŉ brand beskadig.
Die brand het by ŉ huis in Kerkstraat ontstaan. Volgens ŉ ooggetuie, wat in ‘n gastehuis in die Cape Dutch Quarters gebly het, het hy Sondag in die vroeë oggendure wakker geword en na die voorste deel van die huis geloop.
Hy het ŉ gloed verder af in die straat gesien en sy vriend, wat saam met hom in die gastehuis oorgeslaap het, gaan wakker maak. Hulle het hul besittings gegryp en in die straat gaan staan. Die polisie en brandweer was op die toneel en mense is ontruim.
Die brand is geblus, maar ŉ gedeelte van die Tulbagh-hotel en na wat verneem word, ŉ private woning, is erg in die brand beskadig.
Geen beserings of lewensverlies is aangemeld nie. Die oorsprong van die brand word ondersoek.
foto's Tulbagh Wes-Kaap
Vier kinders sterf in botsing
NG Kerk besin weer oor gay-kwessie
So hartseer. Was n pragtige en gerieflike hotel met gawe personeel. Die ou gebou was ongelooflik mooi.
Ja Thea, toenter jare was dit ‘n aardbewing waaronder die hotel deurgeloop het, toe gerestaureer is, nou ‘n brand.
Wat op aarde is Courters. Dit moet sekerlik Quarters of Kwartiere wees
Jammer vir die oorsig. Die berig is gewysig.
Jammer, baie hartseer. Kyk, as ‘n grasdak gebrand het, al staan van die mure, is dit ‘n katestrofe. Water van die as en roet is in die mure wat nog staan en die fondasie ingetrek, ook in die meubels, dit wat nie deur die brand self beskadig is nie, en die reuk daarvan is in als ingetrek. Die antwoord, breek af, gooi als weg, begin van voor af, sleep die planne nader.
Leendrert, die is ‘n gesiedkundige gebou. Rook reuk ka nie in die mure intrek nie maar wel tekstiel soos materiaal.
Lyk my iemand is op die uitkyk vir werk daarom die voorstel van afbreek. Mure metaal kan nie in brand beskadig word nie. Waarom alles afbreek???
Nee nee leendert, al bly staan net die mure moet mens restoureer. Gaan kyk bietjie in engeland, hulle maak selfs varkhokke reg. Niks word afgebreek. Alles word bewaar. Is erg genoeg dat ander ons erfnis so beskadig.